stanford-oval/wikipedia huggingface dataset:
Laskeutumisluotain
Toiminta

Laskeutuja ohjataan laskeutumaan joko suoraan siirtoradalta tai se asettuu ensin kiertoradalle tai se laukaistaan ohilennosta, riippuen muiden muassa siitä, onko laskeutuja osa muuta luotainta vai itsessään koko luotain. Esimerkiksi laskeutujan lämpötilaa ja sähköntarvetta sekä tietoliikennettä hoitaa siirtolennon aikana usein erillinen siirtovaiheen apuosa, joka hylätään ennen laskeutumista. Siirtolennon aikana laskeutujan sähköistä toiminallisuutta yleensä testataan.
Kohteen luona laskeutuja irrotetaan pyroteknisillä laitteilla mahdollisesta emäaluksesta. Emäalus jää yleensä kiertämään kohdetta, esimerkiksi planeettaa. Se toimii esimerkiksi laskeutujan radiolinkkinä Maahan. Radiolinkkinä voi toimia myös joku muu planeettaa tai muuta sellaista kiertävä avaruusluotain tai erillinen linkkisatelliitti.
Laskeutuja lentää ballistisestiselvennä kohden maalia. Jos planeetalla on kaasukehä, laskeutujan jarruuntuminen alkaa sen yläosassa. Se voi aiheuttaa merkittävää kuumenemista, jonka vuoksi laskeutuja kulkee laskeutumisjärjestelmän sisällä. Laskeutumisjärjestelmä sisältää lämpökilven, joka estää laskeutujan ylikuumenemisen sekä laskuvarjo- tai rakettimoottorijärjestelmän, joiden avulla aluksen nopeus pienenee edelleen.
Laskeutuja laskeutuu joko iskeytymällä (esimerkiksi penetraattorit, joiden tarkoitus on tunkeutua kappaleen pinnan alle) tai lasku on puolikova tai pehmeä. Pehmeä lasku vaatii joko jarruraketit tai monivaiheisen laskuvarjojärjestelmän, johon voi olla yhdistetty airbag-tyyppisiä tyynyjä, jotka yleensä peittävät koko aluksen sen pomppiessa pinnalla, kunnes liike-energia on käytetty loppuun. Pinnalla laskeutuja purkaa pyroteknisten laitteiden avulla mahdolliset iskusuojatyynyt ja avaa radioantennien ym. lukituksen. Se voi lähettää matkaan esimerkiksi ajokin (engl. rover) tai tehdä paikallaan mittauksia.
Laskeutuja voi olla toteutukseltaan melko yksinkertainen tai hyvinkin monimutkainen. Joissain laskeutumisluotaimissa ei ole edes kameraa, kun taas joissain tulee mukana planeetan pinnalla pyörillä ja sähkömoottorilla liikkuva automaattinen tai kauko-ohjattava kulkija tai mönkijä. Jotkut pystyvät ottamaan näytteitä taivaankappaleen pinnasta. Kehittynein laskeutujaluotaintyyppi on toistaiseksi luotain, joka pystyy palauttamaan näytteen toiselta taivaankappaleelta Maahan eli ns. automaattinen näytteiden noutaja tai joka kykenee analysoimaan näytteitä pinnalla ollessaan.
Monet laskeutumisluotaimet ovat epäonnistuneet, mihin on ollut osasyynä laskeutumiseen vaadittavan tekniikan monimutkaisuus ja automaattilaitteiden ajoituksen tarkkuus. Monesti myös pinnalla vaikuttavat olosuhteet ovat ennalta-arvaamattomia. Yksikään epäonnistuminen ei ole johtunut erityisen vaikeaan paikkaan laskeutumisesta, joka aikaansaisi radiokatveen tai peittäisi auringonvalon ja estäisi sähkön tuotannon aurinkokennoilla.
Luettelo laskeutumisluotaimista

Kuuhun
Lunohod 1 (1970) ja Lunohod 2 (1973),  Neuvostoliitto
Kuumoduuli (1968-1969)
Chang’e 4, kiinalainen luotain vuonna 2019
Vikram, intialaisen Chandrayaan-2-luotaimen laskeutuja epäonnistui 2019
Chandrayaan-3, Intian kuulaskeutuja 2023
Luna-25, venäläinen kuulaskeutuja tuhoutui törmättyään Kuun pinnalle 2023
Slim, Japanin avaruushallinto Jaxan laskeutuja 2024
Odysseus, yhdysvaltalaisen Intuitive Machines-yhtiön IM-1-lennon kuulaskeutuja 2024
Chang’e 6, kiinalainen luotain Kuun pimeälle puolelle vuonna 2024. Luotaimen tavoitteena oli kerätä kaksi kiloa kivinäytteitä.  Chang’e 6 palasi onnistuneesti Maahan kesäkuussa 2024.
Marsiin
Viking 1 ja Viking 2, NASA
Beagle 2, Englanti (epäonnistui)
Opportunity- ja Spirit-ajokit, NASA
Phoenix, laskeutui 26. toukokuuta 2008
Saturnukseen
Huygens
Liubi, Liubi, I Love You

| Liubi, Liubi, I Love You |
| --- | --- |

Kappaleen tiedot
Esittäjä(t):  Todomondo
Säveltäjä(t):  Mister M
Sanoittaja(t):  Mister M, Vlad Creţu, Ghedi Kamara
Euroviisutiedot
Vuosi:  2007
Maa:  Romania
Kieli:  englanti, italia, espanja, venäjä, ranska ja romania
Sijoitus:  13.
Pisteet:  84
Sanat:  sanoitus
Video:  videolinkki
Liubi, Liubi, I love You (Rakasta minua, rakasta minua, rakastan sinua) on romanialaisen Todomondo-nimisen yhtyeen kappale, jonka yhtye lauloi edustaessaan maataan vuoden 2007 Euroviisuissa Helsingissä. Kappale sai 84 pistettä ja saavutti sijan 13.
Laulussa lauletaan kuudella eri kielellä; englanniksi, italiaksi, espanjaksi, venäjäksi, ranskaksi ja romaniaksi. Kappaleen alussa ja puolivälissä kuullaan kitarasoolo. Kappaleen tempo kiihtyy koko ajan kappaleen edetessä.
Liu xing hua yuan

Liu xing hua yuan voi tarkoittaa seuraavia:
Liu xing hua yuan, CTS:n esittämä taiwanilainen televisiosarja vuodelta 2001
Liu xing hua yuan, Hunan TV:n esittämä kiinalainen televisiosarja vuodelta 2018
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Meteor Garden”, voi hakea sivunnimihaulla, laajalla sivunnimihaulla tai tekstihaulla.
Liu Zige

| Mitalit> Maa:   Kiina.Naisten uinti. Olympialaiset  | Mitalit> Maa:   Kiina.Naisten uinti. Olympialaiset  | Mitalit> Maa:   Kiina.Naisten uinti. Olympialaiset  | Maa:   Kiina> Naisten uinti. |
| --- | --- | --- | --- |
|  Kultaa | Peking 2008 | 200 m pu |  |
| MM-kilpailut (pitkä rata)  | MM-kilpailut (pitkä rata)  | MM-kilpailut (pitkä rata)  |  |
|  Kultaa | Barcelona 2013 | 200 m pu |  |
|  Hopeaa | Rooma 2009 | 200 m pu |  |
|  Pronssia | Shanghai 2011 | 200 m pu |  |
| MM-kilpailut (lyhyt rata)  | MM-kilpailut (lyhyt rata)  | MM-kilpailut (lyhyt rata)  |  |
|  Kultaa | Dubai 2010 | 4×100 m sku |  |
|  Hopeaa | Istanbul 2012 | 100 m pu |  |
Liu Zige (s. 31. maaliskuuta 1989 Shanghai, Kiina) on kiinalainen uimari, joka voitti 200 metrin perhosuinnissa kultaa Pekingin olympialaisissa elokuussa 2008 tuolloisella maailmanennätysajalla 2.04,18. Rooman MM-kilpailuissa 2009 hän sai samassa lajissa hopeaa. Hänellä on myös tässä lajissa voimassa oleva maailmanennätys 2.01,81. Dubain lyhyen radan MM-kilpailuissa 2010 hän kuului Kiinan kultajoukkueeseen 4 × 100 metrin sekauintiviestissä. Shanghain MM-kilpailuissa 2011 hän sai pronssia 200 metrin perhosuinnissa. Lontoon olympialaisissa 2012 hän sijoittui 200 metrin perhosuinnissa kahdeksanneksi. Saman vuoden Istanbulin lyhyen radan MM-kilpailuissa hän sai hopeaa 100 metrin perhosuinnissa. Barcelonan MM-kilpailuissa 2013 Liu voitti kultaa 200 metrin perhosuinnissa.
Ligue Nationale de Basketball (Sveitsi)

| Ligue Nationale |
| --- | --- |
Laji:  koripallo
Maa(t):   Sveitsi
Perustettu:  1933
Joukkueita:  10 (LNA) + 12 (LNB)
Hallitseva mestari:  BBC Monthey
Eniten mestaruuksia:  Fribourg Olympic (16)
Sivusto:  swissbasketball.ch
Ligue Nationale de Basketball on Sveitsin koripallon miesten kaksiosainen pääsarja. Sarjaa on pelattu kaudesta 1932–1933 lähtien, ja ylemmän sarjan (Ligue Nationale A, lyh. LNA) voittaja on koripallon Sveitsin mestari.
Eniten Sveitsin mestaruuksia on Fribourg Olympicilla, vuoteen 2017 mennessä 16 kappaletta. Urania Genève Sport ja Lugano Tigers edeltäjineen ovat myös voittaneet kaksinumeroisen määrän mestaruuksia. 2010-luvulla mestaruuskantaan on yltänyt useamman kerran myös Lions de Genève.
Aiheesta muualla

Sveitsin koripalloliitto (Arkistoitu – Internet Archive) (saksaksi) (ranskaksi) (italiaksi)
LNA eurobasket.com (englanniksi)
Liubavas

Liubavasin kirkko.
Liubavas on kylä Kalvarijan kunnassa, Marijampolėn läänissä, Lounais-Liettuassa lähellä Puolan ja Venäjän (Kaliningradin alue) rajaa. Vuonna 2001 kylässä asui 300 asukasta.
Kylän sijainti kartalla
DJ Premier

| DJ Premier |
| --- | --- |
 DJ Premier marraskuussa 2005.
Henkilötiedot
Syntynyt: 21. maaliskuuta 1966 (ikä 58) Houston, Texas
Ammatti:  musiikkituottaja, DJ
Muusikko
Taiteilijanimi:  DJ Premier Preem premier Primo
Aktiivisena:  1984-
Tyylilajit:  hip hop
Soittimet:  keyboard 
Yhtyeet:  Gang Starr
Levy-yhtiöt:  Wild Pitch/EMI (1987–1990) Chrysalis/EMI (1991–1998) Virgin/EMI (1998–2003) Year Round (2003–)
Aiheesta muualla
premierwuzhere.com
  [ Muokkaa Wikidatassa ] [ ohje ]  
Christopher Edward Martin (s. 21. maaliskuuta 1966 Houston, Texas), taiteilijanimeltään DJ Premier, on yhdysvaltalainen hip hop -tuottaja ja DJ. Premier oli toinen osapuoli Gang Starr -duossa, jossa hän vastasi biiteistä ja vuonna 2010 kuollut Guru räppäämisestä.
Premier on alkujaan kotoisin Houstonista, mutta on asunut Brooklynissä, New Yorkissa käytännössä koko muusikkouransa ajan. Hän omistaa myös kaksi levy-yhtiötä, Year-Round Recordsin ja Works of Martin, jotka ovat julkaisseet joitakin levyjä.
DJ Premier on kerännyt mainetta hip hop -tuottajana. Rolling Stone -lehti muun muassa nimitti Premierin hip hopin kaikkien aikojen parhaaksi tuottajaksi. Itse hän on saanut paljon vaikutteita Marley Marlilta. Muita vaikuttajia ovat muun muassa Jam Master Jay, Whodini, Grandmaster Flash, Kool Herc ja Jazzy Jay.
Taustaa

DJ Premier tutustui leyjen pyörittämiseen kouluaikanaan. Hänen alkuperäinen taiteilijanimensä oli Waxmaster C, jonka hän kuitenkin vaihtoi muuttaessaan Brooklyniin ja liittyessään Gang Starr -duoon. Hän valitsi nimen Premier, koska hän oli ensimmäinen, joka teki mitä hän teki.
Taustaa > Tuotantotyyli

Premierin biittien tyyli perustuu usein kahden tahdin luuppiin, joka toistuu melkeinpä koko kappaleen ajan, sekä skrätsättyihin kertosäkeisiin. Uransa alussa hän käytti biittien tekemiseen E-MU SP 12 -sampleria, mutta viimeisten 20 vuoden aikana taustat on tehty pääosin Akain S950 -samplerilla, jota hän ohjaa Akai MPC 60II -rumpukoneella. Premier sekvensoi kaiken MPC:hen käyttäen hyväksi myös E-MU Planet Phatt ja Mo Phatt -moduulisyntetisaattoreita sekä Korg Trident, Roland Fantom ja Yamaha Motif -syntetisaattoreita. Vuoden 2014 aikana Premier siirtyi käyttämään Akai MPC Renaissancea. Premierin tuotantotyyli kehittyi nykyisiin uomiinsa vuosien 1996-1998 välisenä aikana ja uuden tyylin suuntia kuultiin ensi kertaa Gang Starrin 'Moment of Truth albumilla. Gurua lainaten "You Know My Steez" kappaleen introssa: "So y'know the rhyme style is elevated the style of beats is elevated but it's still Guru and Premier". Premier aloitti biittien teon aiemmin samplen työstämisestä, mutta nykyään hän soittaa useimmiten ensin rummut. Joskus hän myös aloittaa työstämisen hahmottelemalla erilaisia melodioita koskettimilla. Premierin samplet ovat usein "raakoja", eli niissä saattaa kuulua vinyylilevyille ominaista rätinää ja ritinää. Tosin Premier on käyttänyt puhtaampia sampleja esimerkiksi enemmän radiosoittoon suunnattuihin biitteihin, kuten Christina Aguileralle tuotetut taustat. Premierin tuotantotyyliin kuuluu myös tehdä lopullisista kappaleista myös ns. puhtaat versiot, joissa kirosanat on korvattu erilaisilla ääniefekteillä.
Joskus Premieriltä on kuultu kappaleita, joihin sisältyy useampi kuin yksi biitti. Hyvä esimerkki on Gang Starrin kappale "I'm the Man", jossa räppää Guru, Lil' Dap ja Jeru the Damaja. Jokaisella MC:llä on samassa kappaleessa oma taustansa eli MC:n vaihtuessa vaihtuu myös tausta.
Taustaa > Samplet ja melodia

Premierin biiteissä on pääosin käytetty jazz-, funk- ja soul-sampleja. Joskus kuitenkin hän on käyttäny mm. elektroakustisia sampleja. Premierin mukaan Large Professor opetti hänelle kuinka tehdään bassolinjoja filtteröimällä ylä- ja keskiäänet pois melodiasta ja näin saadaan aikaiseksi bassolinja. Yleisesti ottaen Premier soittaa kuitenkin bassonsa itse toistaen täysin samat nuotit samplen kanssa, jolloin basso ja tausta kuulostavat yhtenäisiltä.
DJ Premierin biiteissä on sekä soitettuja että abstrakteja sampleja. Esimerkiksi Gang Starrin klassikossa "Just to Get a Rep" on samplattu Jean-Jaques Perreyn kappaletta "E.V.A." ja mukaan on laitettu veden solinaa.
Taustaa > Rummut

Useimmissa hänen biiteissään on vain hi-hat, bassorumpu ja virvelirumpu. 2000-luvulla Premier on usein jättänyt myös hi-hatin pois. Premierin rummut ovat tunnettuja niiden iskevyydestä sekä yhteensopivuudesta melodian kanssa. Rummut ovat yksi Premierin biittien tunnusmerkeistä. Rummut on soitettu "livenä" - eli ilman timingia. Tällöin rummut ovat iskevämmät ja aidomman kuuloiset.
Yhteistyöt

Premier on tehnyt paljon yhteistyötä erilaisten artistien kanssa. Hän on tuottanut biittejä esimerkiksi KRS-Onelle, Nasille Jay-Z:lle M.O.P:lle, Ill Billille, Vinnie Pazille, Rakimille, Biggielle, Mos Defille, Big L:lle, Xzibitille, Snoop Doggille, Kool G Rap:lle ja Group Homelle. 90-luvulla Premierin tuotannot olivat haluttua tavaraa etenkin Yhdysvaltain itärannikon räppäreiden keskuudessa, ja joitakin tärkeitä poikkeuksia lukuun ottamatta (esim. Wu-Tang Clan), Premier on tehnyt yhteistyötä käyttännössä kaikkien tuon ajan merkittävien New York -räppäreiden kanssa.
DJ Premier tuotti kokonaan Jeru The Damajalle tämän kaksi ensimmäistä levyä. Näiden kahden levyn jälkeen hän ei ole pahemmin ollut missään tekemisissä Jeru The Damajan kanssa. Syyksi on arveltu mahdollisia rahallisia erimielisyyksiä.
Toinen vastaava tapaus oli, kun Premier tuotti Group Homelle heidän toiselle levylleen yhden kappaleen vain siksi, että myös Guru räppäisi sillä.
Aiheesta muualla

Luettelo tuotannosta
DJ Premier Myspacessa (englanniksi)
DJ Premier @ Sound on sound DJ Premier artikkeli
DJ Premier Trackology Lista DJ Premierin tuotannoista
Linja 3

Linja 3 voi viitata muun muassa seuraaviin:
Linja 3, Ateenan metro
Linja 3, Barcelonan metro
Linja 3, Budapestin metro
Linja 3, New Yorkin metro
Linja 3, Pariisin metro
Linja 3bis, Pariisin metro
Linja 3, Sevillan metro
Linja 3, Soulin metro
Linja 3, Toronton metro
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Linja 3”, voi hakea sivunnimihaulla, laajalla sivunnimihaulla tai tekstihaulla.
Leica

| Leica |
| --- | --- |

Toimiala:  optiikkateollisuus
Kotisivu:  leica-camera.com
Infobox OKVirheellinen NIMI-arvo: 
Leica I vuodelta 1927
Leica II vuodelta 1932.
Leica IIIc (sodanaikainen, eli noin 1942)
Leica on alkuaan nimi kameroille, joita valmistettiin Saksassa. Niitä valmistaneen yrityksen nimi oli aiemmin Ernst Leitz GmbH. Nykyään yritys on jakautunut kolmeen yhtiöön: Kameroita valmistavaan Leica Camera AG:hen, maanmittauskojeita valmistavaan Leica Geosystems AG:hen ja mikroskooppeja valmistavaan Leica Microsystems GmbH:hen.
Historia

Sveitsiläinen Heinrich Wild (1877–1951), aikansa johtava[lähde? ] maanmittauskojeiden suunnittelija, aloitti uransa maanmittareiden apupoikana. Vuonna 1908 Wild siirtyi Jenan kaupunkiin johtajaksi Zeissin uuteen maanmittauskojeita valmistavaan osastoon. Wild palasi Sveitsiin ennen ensimmäistä maailmansotaa. Huhtikuussa 1921 Wild perusti Heinrich Wild, Werkstätte für Feinmechanik und Optik -yhtiön Heerbruggiin. Wildin todettua 1930-luvun alussa ettei halunnut johtaa yhtiötä, hän katkaisi siihen yhteytensä ja muutti Zürichiin ryhtyen suunnittelemaan kojeita Kern & Co:lle. Wildin aikaisemmin Heerbruggiin perustaman yhtiön nimeksi tuli Wild Heerbrugg vuonna 1937.
Leica Geosystems AG

Leica Geosystems AG on sveitsiläinen yritys, joka aiemmin tunnettiin nimellä Wild Heerbrugg. Se osti länsisaksalaisen Ernst Leitz GmbH:n vuonna 1975 ja 1987 yhtiön nimeksi tuli Wild Leitz AG. Kolme vuotta myöhemmin Cambridge Instruments Ltd:n hankinnan jälkeen kokonaisuudesta muodostui Leica Group.
Leica Microsystems GmbH

Leica Microsystems GmbH omistaa tuotemerkin Leica ja on antanut sen myös Leica Geosystemsin ja Leica Cameran käyttöön.
Leica-kameroiden historia

Leica oli ensimmäinen käytännöllinen 35 mm:n filmiä käyttävä kamera. Ensimmäiset prototyypit valmisti Oskar Barnack Leitz Optische Werkessä vuonna 1913. Barnack käytti normaalia 35 mm elokuvafilmiä mutta aiempaa suurempaa ruutukokoa 24 × 36 mm. Barnack uskoi kuvasuhteen 2:3 olevan paras valinta, jotta rullaan saatiin mahtumaan 36 kuvaa.
Toisen maailmansodan aikaiset kamerat, joissa on natsitunnukset, ovat nousseet keräilijöiden suosioon, ja niiden arvo on noussut.
Leica-kamerat ja objektiivit

Leican tuotevalikoimaan kuuluvat tällä hetkellä seuraavat kamerat.
Leica X1: pienikokoinen kamera, jossa on kiinteä 24 mm f/2.8 objektiivi ja APS-C-kokoinen kenno.
Leica M7 (2002–): filmiä käyttävä mittaetsinkamera vaihdettavilla objektiiveilla.
Leica M9 (2009–): digitaalinen mittaetsinkamera vaihdettavilla objektiiveilla, Leican ensimmäisen digitaalisen kameran M8:n (2006–2009) seuraaja.
Leica S2: digitaalinen keskikokoinen kamera, kennon koko 30 × 45 mm, vaihdettavat objektiivit.
Leican tuotevalikoimassa on suuri joukko näihin kameroihin sopivia objektiiveja. Lisäksi Leica on suunnitellut joitain Micro Four Thirds -järjestelmän objektiiveja yhteistyössä Panasonicin kanssa, ja joitain Panasonicin kameroita myydään Leica-merkillä varustettuna.
Leica D-Lux 4 (Panasonic DMC-LX3): hyvälaatuinen taskukokoinen digitaalinen kamera
Leica D-Lux-5 (Panasonic DMC-LX5): hyvälaatuinen taskukokoinen digitaalinen kamera
Leica V-Lux-20 (Panasonic DMC-ZS7/TZ10)
Leica V-Lux-30 (Panasonic DMC-ZS10/TZ20)
Leica V-Lux-2 (Panasonic DMC-FZ100)
Leica V-Lux 3 (Panasonic DMC-FZ150): 4.5–108 mm zoom-objektiivilla (vastaa 25–600 mm:n objektiivia 35 mm:n filmillä) varustettu kamera
Eroina vastaaviin Panasonicin kameroihin ovat jotkut tekniset yksityiskohdat (esim. kuvien käsittely) ja Leica-tunnukset kamerassa.[lähde? ]
Aiheesta muualla

Kuvia tai muita tiedostoja aiheesta Leica Wikimedia Commonsissa
Lethaios

Lethaios (m.kreik. Ληθαίος, Lēthaios, lat. Lethaeus) tai Lithaíos  (kreik. Ληθαίος) voi viitata seuraaviin:
Lithaíos, antiikin Lethaios, joki Thessaliassa Kreikassa
Geropótamos (tai osa siitä), antiikin Lethaios, joki Kreetan saarella Kreikassa
Lethaios, antiikin aikainen nimi joelle Kaariassa Vähässä-Aasiassa, nykyisessä Turkissa
Laskettu aika (elokuva)

| Laskettu aika> Due Date |
| --- | --- |

Ohjaaja:  Todd Phillips
Käsikirjoittaja:  Alan R. Cohen
Tuottaja:   Todd Phillips  Daniel Goldberg 
Säveltäjä:  Christophe Beck
Kuvaaja:  Lawrence Sher
Leikkaaja:  Debra Neil-Fisher
Pääosat:   Robert Downey Jr.  Zach Galifianakis  Michelle Monaghan  Juliette Lewis  Jamie Foxx 
Valmistustiedot
Valmistusmaa:  Yhdysvallat
Tuotantoyhtiö:  Legendary Pictures Warner Bros.
Levittäjä:  InterCom Netflix
Ensi-ilta:  5. marraskuuta 2010
Kesto:  95 minuuttia
Alkuperäiskieli:  englanti
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Laskettu aika (engl. Due Date) on yhdysvaltalainen komediaelokuva, joka sai ensi-iltansa 5. marraskuuta 2010. Elokuvassa näyttelevät muun muassa Robert Downey Jr., Zach Galifianakis, Michelle Monaghan ja Jamie Foxx.
Juoni

Elokuva kertoo Peter Highmanin (Robert Downey Jr.) ja Ethan Tremblayn (Zach Galifianakis) matkasta Atlantasta Los Angelesiin. Peter haluaa ehtiä näkemään lapsensa syntymän L.A.:ssa. Peter tapaa näyttelijäksi aikovan Ethanin Atlantan lentokentällä. Ethanin ärsytettyä Peteriä lentokoneessa heidät jätetään ulos lennolta. Ethan vuokraa tämän jälkeen auton ja tarjoaa Peterille kyytiä. Erilaisten vastoinkäymisten jälkeen Peter ja Ethan pääsevät L.A.:iin ajoissa ennen lapsen syntymää.
Rooleissa

| 0 | 1 | 2 |
| --- | --- | --- |
|  Robert Downey Jr.  | … |  Peter Highman   |
|  Zach Galifianakis  | … |  Ethan Tremblay   |
|  Michelle Monaghan  | … |  Christine Highman   |
|  Jamie Foxx  | … |  Darryl   |
|  Juliette Lewis  | … |  Heidi   |
|  Robert Diggs  | … |  Marshall   |
|  Matt Walsh  | … |  TSA:n agentti   |
|  Danny McBride  | … |  Lonnie   |
|  Paul Rentiera  | … |  Rajavartija   |
Aiheesta muualla > Arvostelut

Ilja Rautsi: Due Date, Laskettu aika (2010)  5.11.2010. Elitisti.
Linda Kisabaka

| Linda Kisabaka> Henkilötiedot |
| --- | --- |
Syntynyt: 9. huhtikuuta 1969 (ikä 55) Wuppertal, Saksa
Yleisurheilija
Pituus:  166 cm
Paino:  52 kg
Laji:  pikajuoksu, keskipitkän matkan juoksu
Seura:  Bayer Leverkusen
Ennätykset:  400 metrin juoksu: 51,16 (1996) 800 metrin juoksu: 1.58,24 (1996)
| Mitalit> Maa:   Saksa.Naisten yleisurheilu. Olympialaiset  | Mitalit> Maa:   Saksa.Naisten yleisurheilu. Olympialaiset  | Mitalit> Maa:   Saksa.Naisten yleisurheilu. Olympialaiset  | Maa:   Saksa> Naisten yleisurheilu. |
| --- | --- | --- | --- |
|  Pronssia | Atlanta 1996 | 4 × 400 m |  |
| Universiadit  | Universiadit  | Universiadit  |  |
|  Hopeaa | Duisburg 1989 |  4 x 400 m  |  |
Linda Kisabaka (s. 9. huhtikuuta 1969 Wuppertal) on aktiiviransa päättänyt saksalainen yleisurheilija ja olympiamitalisti.
Kisabakan päämatkoina olivat 400 ja 800 metrin juoksut. 400 metrin juoksussa hän voitti sisäratojen Saksan mestaruuden vuosina 1990 ja 1995 ja 800 metrin juoksussa ulkoratojen Saksan mestaruuden vuonna 1997. Olympialaisin Kisabaka osallistui kahdesti, vuonna 1992 Barcelonassa ja vuonna 1996 Atlantassa. Barcelonan kisoissa hän oli mukana kuudenneksi sijoittuneessa pitkän viestin joukkueessa. Atlantassa hän osallistui 800 metrin juoksuun selviytyen välieriin, minkä lisäksi hän oli mukana pronssia voittaneessa Saksan 4 × 400 metrin viestijoukkueessa.
Kisabaka edusti Bayer Leverkusenia. Hänen ennätyksensä olivat 400 metrillä 51,16 ja 800 metrillä 1.58,24, molemmat vuodelta 1996.
Linda Jones

Linda Jones
Linda Jones (14. joulukuuta 1944 Newark, New Jersey – 14. maaliskuuta 1972 Newark, New Jersey) oli yhdysvaltalainen rhythm and blues -laulaja. Hänen tyylinsä oli gospelvaikutteinen, ja hän aloittikin laulamisen kuuden vuoden iässä sisarustensa kanssa hengellisessä kokoonpanossa, Jones Singersissä. Teini-ikäisenä Jones aloitti rhythm and bluesin esittämisen. Ensimmäisen soololevytyksensä hän teki nimellä Linda Lane vuonna 1963. Kyse oli Lonely Teardrops -coveresityksestä.
Jones tapasi tuottaja, lauluntekijä George Kerrin, jonka kanssa hän sai sopimuksen Loma Recordsilta vuonna 1967. Läpimurroksi muodostui single "Hypnotized", jonka mukaan myös nimettiin Jonesin albumi Hypnotized (1967). Hänet muistetaan yhä parhaiten albumin nimikkosinglestä. Myöhemmin Jones levytti Neptune Recordsille ja Turbo Recordsille. Suurimman menestyksensä muutamaan vuoteen hän saavutti vuonna 1972 voimakkaalla gospeltyylisellään coverillaan Jerry Butlerin kappaleesta "For Your Precious Love".
Jones oli diabeetikko ja kuoli 27-vuotiaana sairautensa komplikaatioihin. Hänen tuotantoaan julkaistiin vielä postuumisti.
Ligue 1 -kausi 2016–2017

| Ligue 1 -kausi 2016–2017 |
| --- | --- |
Joukkueiden määrä:  20
Ajankohta:  12. elokuuta 2016– 20. toukokuuta 2017
  ← 2015–2016 :  2017–2018 → 
Ligue 1 -kausi 2016–2017 oli järjestyksessään 79. Ranskan jalkapallon pääsarjan Ligue 1:n kausi.